Šimečka, Michal, podpredseda NR SR (2024-06-14):
Ďakujem veľmi pekne a vyhlasujem všeobecnú rozpravu za skončenú. Chcem sa spýtať, či chce k nej ešte navrhovateľ zaujať stanovisko. Pán poslanec? Pán spravodajca? Nie je tomu tak, a preto prerušujem rokovanie o tomto bode programu. Pokračujeme ďalej podľa schváleného programu bodom 86, prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov, je to tlač 335. A dal by som slovo poslancovi Jakabovi, aby za skupinu poslancov návrh uviedol. Pán poslanec Jakab nie je v sále, v tom prípade tento bod prepadne v programe a pokračujeme bodom č. 87, a to je prvým čítaním, to je prvé čítanie o návrhu poslancov Národnej rady Slovenskej republiky Františka Majerského a Petra Stachuru na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, tlač 321. Poprosím pána poslanca Majerského alebo iného zástupcu navrhovateľov, aby návrh zákona uviedol. Nie je v sále, aj tento bod prepadáva poradím. Ideme tým pádom na bod 88, a to je prvé čítanie o návrhu poslancov Národnej rady Slovenskej republiky Jozefa Hajka a Františka Majerského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 322. Dal by som slovo poslancovi Františkovi Majerskému alebo inému zástupcovi navrhovateľov, ale ani tí v sále nie sú, v tom prípade aj tento bod prepadáva poradím. Pokračujeme bodom 89, a to je prvé čítanie návrhu poslanca Národnej rady Slovenskej republiky Petra Stachuru na vydanie zákona, ktorým sa dopĺňa zákon č. 311/2001 Z. z., teda Zákonník práce, v znení neskorších predpisov, tlač 326. Dal by som slovo poslancovi Stachurovi alebo niekomu inému poverenému zastupovať navrhovateľov, ale nie je v sále, v tom prípade aj bod 89 prepadáva poradím. A ideme na bod č. 90, a to je prvé čítanie návrhu poslankyne Národnej rady Slovenskej republiky Martiny Holečkovej na vydanie zákona, ktorým sa mení a dopĺňa zákon č. 477/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov, tlač 329. Návrh zákona by uviedla pani poslankyňa Holečková a dal by som slovo buď jej, alebo niekomu inému. Keďže tu nie je zástupca navrhovateľky, tak aj bod 89 prepadáva poradím. V tom prípade pokračujeme, v tom prípade pokračujeme bodom číslo 90, prvým čítaním návrhu pani poslankyne Národnej rady Slovenskej republiky Martiny Holečkovej na vydanie... a pardon, ospravedlňujem sa, to už sme raz, to už prepadlo. Čiže návrh... pardon, 91. Prvé čítanie návrhu poslanca Národnej rady Slovenskej republiky Mariána Viskupiča na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 272. A som rád, že môžem dať slovo poslancovi Viskupičovi, aby návrh zákona uviedol. Nech sa páči. (Rokovanie v prvom čítaní o návrhu poslanca Národnej rady Slovenskej republiky Mariána Viskupiča na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 272.)